Muhammed-pilapiirrosjupakan diplomatia

Muhammad-piirrosjupakan diplomatia alkoi kun islamilaisten valtioiden suurlähettiläitä kirjoitti 25. lokakuuta 2005 Tanskan pääministeri Anders Fogh Rasmussenille kirjeen, missä he pyysivät tätä vastaanottamaan heidät tarkoituksena keskustella Flemming Rosen tilaamista ja 30. syyskuuta 2005 julkaisemista 12 heidän mielestään profeetta Muhammadia ja islamia loukkaavasta pilapiirroksesta.

Italia

2006 17. helmikuuta 11 ihmistä kuoli, kun Libyan poliisi pysäytti ampumalla väkijoukon rynnäkön Italian konsulaattiin. Väkijoukko ei Corriere della Seran mukaan hyväksynyt italialaisen ministerin Roberto Calderolin t-paitoihin painattamia profeetta Muhammadia pilkkaavia kuvia.
 2006 14. helmikuuta Lega Nordia edustava Italian uudistusministeri Roberto Calderoli lausui haastattelussa Ansa (uutistoimisto):lle, että länsimaiden tulee vastustaa islamilaista äärimmäisyyttä. Hän jakaa Muhammadia koskevin pilapiirroksin kuvitettuja halukkaille.

Tanskan ulkosuhteet

Afganistanin Taliban
2006 8. helmikuuta Yhdysvaltojen operaatio Enduring Freedomia vastaan Pohjois-Pakistanista käsin sotiva talibanikomentaja mullah Dadullah lupaa sata kilogrammaa kultaa sille, joka tappaa pilapiirtäjän. Tämän on uskottu tarkoittavan sitä, että on luultu yhden eikä kahdentoista pilapiirtäjän piirtäneen kaikki Jyllands-Postenin julkaisemat pilakuvat. Lisäksi Dadullah lupaa viisi kilogrammaa kultaa sille, joka tappaa norjalaisen, saksalaisen tai tanskalaisen. Kaikkia edellä mainittuja kansallisuuksia on edustettuna Nato-johtoisessa ISAF-rauhanturvaoperaatiossa.

Indonesia
2006 11. helmikuuta Al-Jazeeran mukaan Tanska kotiuttaa diplomaattinsa. Tanskan konsuliasioita alkaa hoitaa Indonesian entisen emämaan Alankomaiden suurlähetystö.

 2006 9. helmikuuta annetaan tieto siitä, että Tanskan 14. maaliskuuta Indonesiassa pidettäväksi aiottu sulkapallo-ottelu peruutetaan turvallisuussyistä.

Iran
2006 14. helmikuuta Radio Free Europe ilmoitti mielenosoittajien heitelleen kiviä Saksan ja Britannian lähetystöjen ikkunoihin sekä heitelleen palopommeja Teheranissa.
2006 12. helmikuuta Chicago Sun-Timesin mukaan Iranin presidentti Mahmud Ahmadinejadin oli sanonut, että Yhdysvaltain ja EU:n tulee maksaa kallis hinta.
2006 11. helmikuuta Al-Jazeeran mukaan Tanska kotiuttaa diplomaattinsa. Tanskan konsuliasioita alkaa hoitaa Suomen suurlähetystö. Suomessa ei ole julkaistu pilakuvia eikä Suomea vastaan ole osoitettu mieltä Iranissa.

Israel
2006 2. helmikuuta Yedioth Newsin mukaan Tanska saattaa harkita maaliskuun alussa pidettäväksi suunnitellun jalkapallo-ottelunsa peruuttamista Israelissa joukkueensa jäsenten turvallisuuden vuoksi. Tanska harkitsee tilanteen kehittymistä 21. helmikuuta saakka.

Libanon
2006 9. helmikuuta ilmoittaa Tanskan ulkoasiainministeriö sulkevansa tilapäisesti Beirutin lähetystönsä ja että kiireellisissä asioissa voi ottaa yhteyttä Ranskan suurlähetystöön.

Libya

2006 29. tammikuuta BBC raportoi Libyan sulkevan suurlähetystönsä Tanskassa.

Nigeria

2006 18. helmikuuta Nigeriassa kuolee 16 mielenosoittajaa ampumiseen. Mielenosoittajat polttivat 11 kirkkoa sekä kristittyjen omistamia kauppoja ja hotelleja Maidugurissa.

Pakistan

2006 17. helmikuuta kööpenhaminalainen Copenhagen Post ilmoittaa verkkosivuillaan, että Tanska sulkee lähetystönsä Islamabadissa ja että Saksan suurlähetystö avustaa tanskalaisia Pakistanissa.
2006 15. helmikuuta pakistanilainen Daily Times raportoi, että uskonnollisen puolueen Jamaat-e-Islamin pääsihteeri Sajed Munawar Hassan on luvannut järjestää mielenosoituksen 26. helmikuuta Lahoressa ja että yleislakko järjestetään 3. maaliskuuta.
2006 14. helmikuuta ilmoitettiin Lahoressa kahden mielenosoittajan tulleen ammutuksi. Mielenosoituksessa poltettiin hotelli, kaksi pankkia, Kentucky Fried Chicken-kanaravintola, norjalaisen Telenor-puhelinyhtiön toimisto. Lisäksi vaurioitettiin runsasta kahtasataa autoa, kymmeniä kauppoja sekä tuhottiin presidentti Pervez Musharrafin suuri muotokuva. Vartijat ampuivat kahta mielenosoittavaa kuolettavasti heidän yrittäessään pankkiin sisäasiainministeri Aftab Khan Sherpaon mukaan. Majo -sairaalan (Mayo Hospital) Mohammed Tariqin mukaan kolmea henkilö hoidettiin vakavien luodinhaavojen vuoksi ja kahdeksan sai vammoja yhteenotosta poliisin kanssa.

Palestiinalaishallinto
2006 10. helmikuuta Al-Jazeeran mukaan palestiinalaishallinnon vaalit voittanut Hamas kehottaa rauhoittamaan tilanteen.

Saudi-Arabia

2006 26. tammikuuta Al-Jazeera raportoi nimettömäksi jäävistä saudilähteistä, että Saudi-Arabia kutsuu kotiin suurlähettiläänsä Mohammad Ibrahim Al-Hejailanin Kööpenhaminasta neuvotteluja varten. Saudi-Arabia vahvistaa myöhemmin virallisesti kotiinkutsun.

Tšekki
2006 14. helmikuuta sanomalehti Dnesin mukaan tšekin ministeri Cyril Svoboda on ehdottanut, että Euroopan unioni korvaisi Tanskalle kiistasta aiheutuvia tappioita.

Valtioiden sisäisiä ääriryhmiä

Britannia
2006 2. helmikuuta Yedioth news ilmoittaa šeikki Omar Bakrin perustamien järjestöjen, Saved Sectin ja Al-Ghurabaain, kehottaneen brittimuslimeita jihadiin Israelia vastaan ja tappamaan ne, jotka loukkaavat profeetta Muhammadia.

Aiheesta muualla
Kymmenen islamilaisen maan suurlähettilään ja palestiinalaishallinnon yleisvaltuuskunnan päällikön tapaamispyyntö 25. lokakuuta 2005 pääministeri Rasmussenille  PDF-tiedostomuoto

Lähteet

Diplomatia